Օրթեզ

մինի|AFO ( սրունք-թաթային օրթեզ) օրթեզների զույգ, որոնք կիրառվում են ոտնաթաթիերկկողմանի  թուլությունը շտկելու համար։
**Օրթեզ** ( հունարեն Ορθός, լատինիզացված *ortho. ուղղել, շտկել*), երբեմն վերին վերջույթի դեպքում կիրառվում է սպլինտ անվանումը։ Օրթեզը «արտաքուստ կիրառվող սարք է, որն օգտագործվում է նյարդամկանային և կմախքային համակարգերի կառուցվածքային և ֆունկցիոնալ բնութագրերի վրա ներազդելու նպատակով» ։

## Դասակարգում
մինի|Օրթեզների կոդավորում
Ըստ միջազգային դասակարգման համակարգի (ICS)  օրթեզները դասակարգվում համապատասխան մարմնի չորս հատվածների՝ ստորին վերջույթների օրթեզներ, վերին վերջույթների օրթեզներ, իրանի օրթեզներ և գլխի օրթեզներ: Օրթեզները դասակարգվում են նաև ըստ գործառույթի:

Դրանց հիմնական ֆունկցիան է ֆիքսացիան, բեռնաթափումը, ուղղումը և ֆունկցիաների զարգացումը: Օրթեզները կարող են լինել փականքային և անփականք:

Միջազգային ստանդարտ տերմինաբանության համաձայն, օրթեզները դասակարգվում են հապավումով, որտեղ հղում է համապատասխան հոդերին ։ Որոշ օրինակներից են KAFO-ն կամ ծնկ-վեգա-ոտնաթաթ օրթեզները, որոնք ծածկում են ծունկը, սրունք–վեգային հոդն ու ոտնաթաթը, TLSO-ն կամ կրծքային-գոտկային-սրբոսկրային օրթեզները, որոնք ամրացնում են ողնաշարի կրծքային, գոտկային և սրբոսկրային հատվածները: Միջազգային ստանդարտի կիրառումը խրախուսվում է օրթեզների նկարագրության մեջ տարածված տատանումները նվազեցնելու համար, ինչը հաճախ խոչընդոտ է հանդիսանում հետազոտական ուսումնասիրությունների մեկնաբանման համար:

Օրթեզից պրոթեզի անցումը կարող է սահուն լինել: Օրինակ՝ ոտքի երկարության անհամապատասխանության փոխհատուցումը, որը համարժեք է վերջույթի բացակայող մասի փոխարինմանը: Մեկ այլ օրինակ է ոտնաթաթի առջևի մասի լրացումը ոտնաթաթի անդամահատումից հետո: Այս բուժումը հաճախ իրականացվում է պրոթեզի՝ ոտնաթաթի առջևի մասը փոխարինելու և օրթեզի՝ կորցրած մկանային ֆունկցիան լրածնելու համար (օրթոպրոթեզ) համադրությամբ:

## Օրթեզիստ
Օրթոզիստը մասնագետ է, որը պատասխանատու է օրթեզների անհատականացման, արտադրության և վերանորոգման համար : Ժամանակակից օրթեզների արտադրությունը պահանջում է ինչպես մարմնամասերի մոդելավորման գեղարվեստական հմտություններ, այնպես էլ ավանդական և նորարարական նյութերի մշակման ձեռքի հմտություններ. օրթոզների արտադրության մեջ ներգրավված են CAD / CAM, CNC մեքենաներ և 3D տպագրություն : Օրթեզը նաև համատեղում է անատոմիայի և ֆիզիոլոգիայի, պաթոֆիզիոլոգիայի, կենսամեխանիկայի և ճարտարագիտության գիտելիքները :

## Առկայություն և արտադրություն
* **Անկատական արտադրանք.** սա առկա անհատականացված արտադրանքի օպտիմալ տարբերակն է ։ Եթե հիվանդի ֆիզիկական զննումը ճշգրիտ է կատարվում, կլինիկական պատկերը հաճախ ցույց է տալիս մի քանի ֆունկցիոնալ շեղումների համադրություն։ Յուրաքանչյուր ֆունկցիոնալ շեղում կարող է լինել թեթև կամ ծանր։ Ֆունկցիոնալ շեղման և դրա բնութագրերի համադրությունը հանգեցնում է մանրամասն ցուցման։ Պատվերով պատրաստված արտադրանքի հիմնական առավելությունն այն է, որ օրթեզների կոնֆիգուրացիան կատարելիս անհրաժեշտ տարբեր օրթեզային գործառույթները կարող են օպտիմալ կերպով համապատասխանեցվել որոշված ֆունկցիոնալ շեղումներին։ Պատվերով պատրաստված արտադրանքի մեկ այլ առավելությունն այն է, որ յուրաքանչյուր օրթեզ պատրաստվում է հիվանդի մարմնի անհատական ձևին համապատասխանելու համար։ Անհատականածված արտադրանքը ավանդաբար կրկնում է վերջույթի ձևն ու չափսերը։  Պլաստմասե և ավելի ուշ` ածխածնային մանրաթելային կոմպոզիտները և արամիդային մանրաթելերի, ի հայտ գալը որպես  նախընտրելի նյութեր, անհրաժեշտություն հանգեցրեց տվյալ մարմնամասի գիպսե կամ պոլիեթիլինե կաղապար ստեղծելուն։ ժամանակակից օրթեզները կարող են հասնել կատարյալ կոշտության այն հատվածներում, որտեղ դա անհրաժեշտ է և ճկունության այն հատվածներում, որտեղ ճկունություն է պահանջվում (օրինակ՝ օրթեզների ոտնաթաթի առջևի մասում): Եռաչափ սկանավորման և տպիչի ներմուծմամբ որոշ օրթեզների ինքնարժեքը նվազել է։

* **Կիսաֆաբրիկատներ․** Արտադրվում են արդյունաբերական եղանակով և որոշ դեպքերում կարող են հարմարեցվել անհատի կազմաբանությանը։ 
* **Ավարտված արտադրանք․** սրանք ներառում են կարճաժամկետ օրթեզներ կամ վիրակապեր՝ թերապիայի սահմանափակ տևողությամբ և արտադրվում են արդյունաբերական եղանակով: 

Վերին վերջույթի անհատական օրթեզները պատրաստում են **էրգոթերապևտները** կիրառելով թերմոպլաս։ Այս դեպքում հանդիպում ենք սպլինտ անվանմանը։

Օրթեզները կարող են լինել դինամիկ, ստատիկ, դինամիկ–պրոգրեսիվ և ստատիկ–պրոգրեսիվ։

Կան նաև ծնկի մոտորիզածված  օրթեզներ։ 

**Կորսետը** իրանին հարող օրթեզի տարատեսակ է։

Կատեգորիա:Մկանային համակարգ
Կատեգորիա:Ոսկրային համակարգ
Կատեգորիա:Օրթոպեդիա